
 19.10.2020
 BG
 Официален вестник на Европейския съюз
 L 344/18
 РЕГЛАМЕНТ ЗА ИЗПЪЛНЕНИЕ (ЕС) 2020/1511 НА КОМИСИЯТА
 от 16 октомври 2020 година
 за изменение на Регламент за изпълнение (ЕС) No 540/2011 по отношение на удължаването на срока на одобрението на активните вещества амидосулфурон, бифенокс, хлоротолурон, клофентезин, кломазон, циперметрин, даминозид, делтаметрин, дикамба, дифеноконазол, дифлуфеникан, феноксапроп-Р, фенпропидин, флудиоксонил, флуфенацет, фостиазат, индоксакарб, ленацил, MCPA, MCPB, никосулфурон, парафинови масла, пиклорам, просулфокарб, сяра, трифлусулфурон и тритосулфурон
 (текст от значение за ЕИП)
 ЕВРОПЕЙСКАТА КОМИСИЯ,
 като взе предвид Договора за функционирането на Европейския съюз,
 като взе предвид Регламент (ЕО) No 1107/2009 на Европейския парламент и на Съвета от 21 октомври 2009 г. относно пускането на пазара на продукти за растителна защита и за отмяна на директиви 79/117/ЕИО и 91/414/ЕИО на Съвета (1), и по-специално член 17, първа алинея от него,
 като има предвид, че:
 (1)
 В част А от приложението към Регламент за изпълнение (ЕС) No 540/2011 на Комисията (2) са посочени активните вещества, които се смятат за одобрени съгласно Регламент (ЕО) No 1107/2009.
 (2)
 С Регламент за изпълнение (ЕС) 2019/1589 на Комисията (3) срокът на одобренията на активните вещества хлоротолурон, кломазон, циперметрин, даминозид, делтаметрин, флудиоксонил, флуфенацет, фостиазат, индоксакарб, MCPA, MCPB и просулфокарб беше удължен до 31 октомври 2020 г.
 (3)
 С Регламент за изпълнение (ЕС) 2019/1589 срокът на одобрението на активното вещество тритосулфурон беше удължен до 30 ноември 2020 г.
 (4)
 С Регламент за изпълнение (ЕС) 2019/1589 срокът на одобренията на активните вещества амидосулфурон, бифенокс, клофентезин, дикамба, дифеноконазол, дифлуфеникан, феноксапроп-Р, фенпропидин, ленацил, никосулфурон, пиклорам и трифлусулфурон беше удължен до 31 декември 2020 г.
 (5)
 С Регламент за изпълнение (ЕС) 2017/555 на Комисията (4) срокът на одобренията на активните вещества парафинови масла и сяра беше удължен до 31 декември 2020 г.
 (6)
 В съответствие с Регламент за изпълнение (ЕС) No 844/2012 на Комисията (5) бяха подадени заявления за подновяване на одобренията на посочените вещества.
 (7)
 Поради факта, че оценката на тези вещества е била забавена по независещи от заявителите причини, е възможно срокът на одобренията на посочените активни вещества да изтече, преди да бъде взето решение за тяхното подновяване. Поради това е необходимо срокът на техните одобрения да бъде удължен с една година.
 (8)
 В случаите, в които следва да се приеме регламент за неподновяване на одобрението на съответните активни вещества, поради неизпълнение на критериите за одобрение, датата на изтичане на срока трябва да бъде върната към датата, приложима преди приемането на настоящия регламент, или да съвпадне с датата на влизане в сила на регламента за неподновяването, в зависимост от това коя дата е по-късна. В случаите, в които следва да се приеме регламент за подновяване на одобрението на съответните активни вещества, трябва да се определи най-ранната възможна дата на прилагане, според обстоятелствата.
 (9)
 Поради това Регламент за изпълнение (ЕС) No 540/2011 следва да бъде съответно изменен.
 (10)
 Като се има предвид, че срокът на одобренията на някои активни вещества изтича на 31 октомври 2020 г., настоящият регламент следва да влезе в сила възможно най-скоро.
 (11)
 Мерките, предвидени в настоящия регламент, са в съответствие със становището на